ઈસુસંઘી ઉપરીના જણાવ્યા મુજબ યુવાન હેસુસ ક્વેલીને કર્મભૂમિ તરીકે ગુજરાતમાં મિશન-સેવા કરવાની હતી. એની તૈયારીરૂપે ગુજરાતી ભાષા શીખીને મુંબઈ ખાતે સેન્ટ ઝેવિયર્સ કૉલેજમાં ગુજરાતી અને સંસ્કૃત ભાષાઓ ભણીને મુંબઈ યુનિવર્સીટીમાંથી સ્નાતક થયા. ગુજરાતી સંસ્કૃતિમાં ઊંડા ઉતરેલા બ્રધર હેસુસ ક્વેલી ગુજરાતીકરણમાં ઈસુદાસ નામ અપનાવ્યું. પછી પુરોહિતની તાલિમરૂપે પૂણે ખાતે ફિલોસોફી ભણ્યા અને ઈશ્વર વિદ્યામાં અનુસ્નાતક થયા. ફાધર ઈસુદાસે ૧૯૬૨માં માર્ચની ૨૪મીએ પુરોહિત દીક્ષા લીધી.